En middelsstor (8–10 mm), svart blomsterflue. Den ligner på artene i slekten urteblomsterfluer, , men skiller seg fra disse på en bredere kroppsform og på at bakkroppen har tre par store, sølvgrå støvflekker som er tydelige i alle fall hos hannen. Ansiktet mangler en markert midtknøl ("nese"), munnkanten er derimot noe fremskutt. Antennene er forholdsvis små, for det meste oransje, det tredje leddet rundt. Fasettøynene er nakne, hos hannen møtes de i et lite område i pannen. Beina er helt svarte og slanke. Vingene er glassklare bortsett fra et lysbrunt vingemerke.